Na temelju članka 98. stavka 1.  Statuta Obrtničke škole Gojka Matuline Zadar, a sukladno Zakonu o proračunu („Narodne novine“ br. 87/08.,136/12. i 15/15.) i Pravilniku o proračunskom računovodstvu i računskom planu („Narodne novine“ br. 124/14., 115/15., 87/16. i 3/18.) Školski odbor Obrtničke škole Gojka Matuline Zadar na virtualnoj  sjednici održanoj 07. srpnja   2020. godine, a na prijedlog  ravnateljice  Škole, donosi 


[bookmark: _Hlk26523318]P R A V I L N I K
O OSTVARIVANJU I NAČINU KORIŠTENJA 
VLASTITIH PRIHODA



1. OPĆE ODREDBE


Članak 1.
Ovim Pravilnikom o ostvarivanju i načinu korištenja vlastitih prihoda (u daljnjem tekstu: Pravilnik) propisuju se materijalna i procesna pitanja u pogledu ostvarivanja i raspolaganja vlastitih prihoda  Obrtnička škola Gojka Matuline Zadar, Ivana Mažuranića  br. 32 (u daljnjem tekstu: Škola).
Odredbe ovog Pravilnika ne odnose se na sredstva državnog proračuna koje doznačuje Ministarstvo znanosti i obrazovanja sukladno odredbama zakona kojim se uređuje srednje obrazovanje.-

Članak 2.
Ostvareni vlastiti prihodi koriste za podmirivanje materijalno-financijskih rashoda Škole, investicijsko održavanje i rashode za nabavu opreme, ukoliko osnivač Škole svojom odlukom ne odluči drugačije.

Članak 3.
Izrazi koji se u ovom Pravilniku koriste za osobe u muškom rodu su neutralni i odnose se na muške i ženske osobe.

Članak 4.
Sukladno odredbama Zakona o odgoju i obrazovanju u osnovnoj i srednjoj školi (u daljnjem tekstu: Zakon) sredstva za financiranje javnih potreba u djelatnosti srednjeg obrazovanja osiguravaju se, između ostalog, donacijama i drugim izvorima sukladno s Zakonom.

Članak 5.
	Vlastiti prihodi Škole obuhvaćaju, u pravilu, prihode ostvarene od:
· donacija 
· iznajmljivanja prostora i opreme Škole
· prodajom nefinancijske imovine
· i ostali prihoda sukladno zakonskim propisima.
Vlastitim prihodom iz stavka 1. ovoga članka smatra se samo prihod koji pripada Školi umanjen za iznos kojeg je potrebno uplatiti u proračun.


Članak 6. 
Škola može primiti donaciju u novcu i dužna je istu koristiti za namjere za koje je donirana, odnosno za namjere za koje je odredio donator, osim ako donacija nije u suprotnosti s obrazovnom i odgojnom funkcijom Škole.
	U slučaju da je donacija u suprotnosti s obrazovnom i odgojem funkcijom Škole ravnatelj neće primiti donaciju i/ili će izvršiti povrat primljene donacije.
	

Članak 7.
U slučaju da donator nije odredio namjenu doniranih sredstava ista će se koristiti u svrhu poboljšanja nastavnog procesa kao i učeničkih aktivnosti koje pridonose postizavanju odgojno-obrazovnih i društvenih ciljeva Škole.
Ugovorom o donaciji, kojeg potpisuje ravnatelj Škole, u pravilu se, podrobnije uređuje namjena doniranih sredstava, povratno izvješće o korištenju sredstava i druga pitanja vezana uz donaciju.

Članak 8.
Škola može primiti dar u naravi (ustupanje stvari bez naknade), ako se može koristiti u odgojno-obrazovnoj funkciji Škole.
Primitak dara potvrđuje povjerenstvo od tri (3) člana koje imenuje ravnatelj Škole. 
U povjerenstvo se, u pravilu, imenuju članovi koji mogu svojim stručnim znanjem procijeniti dar u funkcionalnom i financijskom smislu. Jedan član povjerenstva je, u pravilu, voditelj računovodstva.
Ugovorom o darivanju, kojeg potpisuje ravnatelj Škole, podrobnije se uređuje vrijednost i namjera dara, povratno izvješće o korištenju dara i druga pitanja vezana uz dar.

Članak 9. 
Škola može iznajmiti dio prostora i opreme koji nisu neophodni za nesmetano obavljanje djelatnosti Škole
Cijenu korištenja prostora i opreme određuje ravnatelj u skladu s uputama osnivača.
Prihodi ostvareni djelatnošću iz st.1. ovog članka raspoređuju se za:
· troškove nastale u vezi s iznajmljivanjem,
· unaprjeđenje djelatnosti Škole, 
· sufinanciranje stručnih skupova i stručnih putovanja zaposlenika predviđenih kurikulumom Škole.

Članak 10.
Škola na temelju Zakona o prodaji stanova na kojima postoji stanarsko pravo („Narodne novine“ br. 27/91. i 33/92.) ostvaruje prihod od prodaje stanova.
Prihod koji ostaje Školi, nakon uplate u Državni proračun, koristi se za opremanje i investicijsko održavanje Škole.

Članak 11.
Vlastiti prihodi prikupljeni tijekom jedne kalendarske godine koji se ne utroše za podmirivanje troškova iz članak 2. Pravilnika nastalih u toj kalendarskoj godini, rasporedit će se, temeljem odluke Školskog odbora, donesene na prijedlog ravnatelja, u slijedeću kalendarsku godinu za podmirivanje troškova sukladno odluci Školskog odbora o raspodjeli rezultata.





Članak 12.
Školski odbor, na prijedlog ravnatelja Škole, svake godine najkasnije do 31. prosinca, donosi plan trošenja vlastitih prihoda u kojem će biti naveden pregled očekivanog trošenja vlastitih prihoda  u skladu s izvorima i potrebama odgojno-obrazovnog rada Škole.




1. PRIJELAZNE I ZAVRŠNE ODREDBE



Članak 13.
Ovaj Pravilnik, kao i sve njegove daljnje izmjene i/ili dopune, objavit će se i na mrežnim stranicama Škole.
Sve izmjene i/ili dopune ovog Pravilnika donose se na isti način kao i ovaj Pravilnik.


Članak 14.
Ovaj Pravilnik stupa na snagu osmoga dana od dana objave na oglasnoj ploči Škole.



[bookmark: _GoBack]KLASA: 602-03/20-04/01
URBROJ: 2198-1-66-20-01
Zadar, 07. srpnja  2020. godine
Predsjednik Školskog odbora:

________________________
								      Džanan Selimović



Ovaj Pravilnik objavljen je na oglasnoj ploči Škole dana  07.srpnja  2020. godine te je dana  15. srpnja 2020.  godine stupio na snagu.



                                                                                         Ravnateljica:
                                                                              ______________________
                                                                                 Silvana UJdur Bilan,mag.

